wannaphong/clean_thaiwikipedia huggingface dataset:
# โฆษวิส ปิยะสกุลแก้ว
โฆษวิส ปิยะสกุลแก้ว (เกิด 30 ธันวาคม พ.ศ. 2525) ชื่อเล่น ป๊อก เป็นนักแสดงและพิธีกรชาวไทยเชื้อสายจีน อดีตนักแสดงในสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

ประวัติ
โฆษวิส ปิยะสกุลแก้ว เกิดเมื่อวันที่ 30 ธันวาคม พ.ศ. 2525 ที่อำเภอศรีสงคราม‎ จังหวัดนครพนม สำเร็จการศึกษาระดับปริญญาตรีจากคณะบริหารธุรกิจ สาขาการตลาด มหาวิทยาลัยหอการค้าไทยประวัติโฆษวิส ปิยะสกุลแก้ว  เข้าสู่วงการบันเทิงโดยการรับงานถ่ายแบบ และเป็นนักแสดงประกอบตั้งแต่สมัยเรียนมหาวิทยาลัย และได้เข้ามาเป็นพิธีกรในรายการยิ้มน้อยยิ้มใหญ่  ทางช่อง 3 เนื่องจากป๊อกเป็นคนที่มีหน้าตาตี๋ มีเชื้อสายจีนด้วย ทำให้ป๊อกมีผลงานการแสดงละครเรื่องแรก คือ ละครเรื่อง หว่ออ้ายหนี่ รับบท ธานี 

ป๊อกโฆษวิส ยังเป็นลูกพี่ลูกน้องกับ ประชากร ปิยะสกุลแก้ว  (ซัน) นักแสดงและนายแบบ  สังกัดบริษัท โพลีพลัส เอ็นเตอร์เทนเมนต์  อีกด้วย

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2549  หว่ออ้ายหนี่  ธานี  รังนกบนปลายไม้   นิตินัย 2550  ก่อนบ่ายคลายเครียด  เจ้าชายกองขยะ 2551  ชุมทางเสือเผ่น   จ่าสมหวัง   โบตั๋นกลีบสุดท้าย  อากวง (ตอนหนุ่ม)  2552  เจ้าพ่อจำเป็น กับเจ้าหนูนินจา  อรรถภาค  2553  หวานใจกับนายจอมหยิ่ง  ยุทธ สวย เริ่ด เชิด โสด  วรวิทย์ มงกุฎดอกส้ม  โจ  2554  หอ หึหึ  ผีป๋องซ่า  ดอกส้มสีทอง  โจ  (รับเชิญ) รักปาฏิหาริย์  ชัยวัฒน์ ดวงตาในดวงใจ  คีตา (รับเชิญตอนจบ)  2555 รักคุณเท่าฟ้า  วิทย์  2556  หลานสาวนายพล  โป่ง มนต์จันทรา  เดช (รับเชิญ) ฟาร์มเอ๋ย ฟาร์มรัก  ไพโรจน์  ดอกอ้อสายขวัญ  สิงหา ชาติเจ้าพระยา  เชี่ยว น้ำโพ  (รับเชิญ) สามี  มานพ   2557 นางร้ายซัมเมอร์  สมประสงค์  รอยรักหักเหลี่ยมตะวัน   คัตสึ  สามใบไม่เถา  อำพล  2558 บางระจัน  งาจุนหวุ่น ชาติเจ้าพระยา ตอน สิงห์สี่แคว  เชี่ยว (รับเชิญ) สะใภ้สายลับ  เสี่ยสอง นางร้ายที่รัก  พิษณุ  ไฟล้างไฟ  ธีรพัฒน์  2559  ท่านชายกำมะลอ ‬ เอ๊กซ์  วัยแสบสาแหรกขาด  ภูทอง  พิรุณพร่ำรัก  หมอโจ นางอาย  พอล (รับเชิญ) คนละขอบฟ้า  ณรงค์  2560  บาปรักทะเลฝัน  โชค  เหมือนคนละฟากฟ้า  ดนัย  (รับเชิญ) แผนร้ายลงท้ายว่ารัก  องอาจ  ฝันรักฝันสลาย  หมอวิทย์  (รับเชิญ) รักหลงโรง  พิธีกร  (รับเชิญ) สายธารหัวใจ  ไพโรจน์ 2561  สะใภ้กาฝาก  ชาตรี ชัยวรวิทย์ My Hero วีรบุรุษสุดที่รัก  เส้นสนกลรัก  แป๊ะ ปัญญาไกรกุล ประกาศิตกามเทพ  เหมทอง (วัยหนุ่ม) (รับเชิญ) 2562  ซีรีส์ลูกผู้ชาย : ปัทม์  สถิตย์ (รับเชิญ) กรงกรรม  สุบิน (รับเชิญ) ลิขิตแห่งจันทร์  กฤษณะ (รับเชิญ) เฮฮาเมียนาวี  (รับเชิญ) เขาวานให้หนูเป็นสายลับ  ชาละวัน ล่าตะเภาทอง / หมวดชา 2563  มือปราบข้าวสารเสก  หมวดปกป้อง ดวงแบบนี้ไม่มีจู๋  วรวิทย์ (วิทย์) (รับเชิญ) ร้อยเล่ห์มารยา  อนุชิต (รับเชิญ) 2564  สองเสน่หา  อิทธิ รักนิรันดร์จันทรา  ขจร บัวแล้งน้ำ   คุณกระบือสื่อรัก   บ้านก้านมะยม   2566  เพราะรัก  บู๊ มาตาลดา  พ่อของต้นน้ำ (รับเชิญ) 2567 เรือนทาส พระยาพลากรพยุหโยธิน น่าน | ฟ้า | ชลาลัย  เจม (รับเชิญ)

 ละครโทรทัศน์ทั้งหมดด้านล่างนี้ออกอากาศทางช่องอื่น ๆ
 พ.ศ.  เรื่อง  บทบาท  ออกอากาศ 2564  วิมานทราย  หมอชาญ  ช่องวัน 31 2565  บ่วงวิมาลา  อภิชาต ช่อง 7HD 2568  คุณแม่แก้ขัด  จรัญ

มิวสิกวิดีโอ
 เพลง นักร้อง คู่กับ  ชีวิตฉันขาดเธอไม่ได้  จินตหรา พูนลาภ  เพชรลดา เทียมเพ็ชร การเปลี่ยนแปลง  บอย พีซเมกเกอร์  เจนนิเฟอร์ โปลิตานนท์

พิธีกร
 รายการ ช่อง  ยิ้มน้อยยิ้มใหญ่   ช่อง 3 สีสันบันเทิงสด  ช่อง 3 ทรีฟอร์ยู  ช่อง 3 รายการ ทันโลกกีฬา ช่วง Remember When  ช่อง 3

โฆษณา
โชกุบุสซึ ฟอร์เมน
โอวัลติน สูตร Hi9
สวนสนุก Dream World
# วิทยาลัยเทคนิคบัวใหญ่
วิทยาลัยเทคนิคบัวใหญ่ เดิมชื่อ วิทยาลัยการอาชีพบัวใหญ่เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส.

 ประวัติ 
วันที่ 28 กุมภาพันธ์  2534 กระทรวงศึกษาธิการ ได้ประกาศจัดตั้ง วิทยาลัยการอาชีพบัวใหญ่

วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคบัวใหญ่ พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่งhttps://www.tnnthailand.com/news/social/53575/ การเปลี่ยนชื่อวิทยาลัย
# วิทยาลัยเทคนิคปักธงชัย
วิทยาลัยเทคนิคปักธงชัย เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส.

 ประวัติ 
วิทยาลัยเทคนิคปักธงชัย เดิมชื่อวิทยาลัยเทคนิคนครราชสีมาแห่งที่ 2 กระทรวงศึกษาธิการ ได้ประกาศจัดตั้งวิทยาลัยขึ้น เมื่อวันที่ 28 กรกฎาคม 2540 เป็นสถานศึกษาสังกัดกองวิทยาลัยเทคนิค กรมอาชีวศึกษา ซึ่งตั้งอยู่ที่ 99 หมู่ 1 ตำบลตูม อำเภอปักธงชัย จังหวัดนครราชสีมา บนเนื้อที่ 204 ไร่ 2 งาน 20 ตารางวา ซึ่งพื้นที่นี้แต่เดิมราษฎรได้ใช้เป็นที่เลี้ยงสัตว์ ต่อมาทางสภาตำบลตูมได้เสนอให้ใช้พื้นที่นี้เป็นสถานที่จัดตั้งวิทยาลัย เพื่อประโยชน์ของสาธารณชนและส่งเสริมการศึกษา ซึ่งสอดคล้องกับนโยบายของกระทรวงศึกษาธิการที่มีนโยบายให้ขยายการศึกษาให้กว้างขวางและสอดคล้องกับความต้องการของท้องถิ่นและตลาดแรงงาน เพื่อเป็นการแก้ไขปัญหาการขาดแคลนกำลังคน อีกทั้งเป็นการเสริมสร้าง และพัฒนากำลังคนของประเทศให้มีคุณภาพในการประกอบอาชีพ ตามแผนพัฒนาเศรษฐกิจและสังคมแห่งชาติ ฉบับที่ 8

 หลักสูตรที่เปิดสอน 
 หลักสูตรประกาศนียบัตรวิชาชีพ (ปวช.)  
เปิดสอน ๓ ประเภทวิชา
ประเภทวิชาอุตสาหกรรม
 สาขาวิชาเครื่องกล (สาขางานยานยนต์)
 สาขาวิชาช่างกลโรงงาน (สาขางานเครื่องมือกล)
 สาขาวิชาไฟฟ้ากำลัง (สาขางานไฟฟ้ากำลัง)
 สาขาวิชาอิเล็กทรอนิกส์ (สาขางานอิเล็กทรอนิกส์)
 สาขาวิชาการก่อสร้างและโยธา (สาขางานก่อสร้าง)

ประเภทวิชาพาณิชยกรรม
 สาขาวิชาการบัญชี (าขางานการบัญชี)
 สาขาวิชาคอมพิวเตอร์ธุรกิจ (สาขางานคอมพิวเตอร์ธุรกิจ)

ประเภทวิชาอุตสาหกรรมท่องเที่ยว
 สาขาวิชาการโรงแรม (สาขางานการโรงแรม)

 หลักสูตรประกาศนียบัตรวิชาชีพชั้นสูง (ปวส.)  
เปิดสอน ๒ ประเภทวิชาระบบปกติและระบบทวิภาคี
ประเภทวิชาอุตสาหกรรม
 สาขาวิชาเครื่องกล (สาขางานเทคนิคยานยนต์)
 สาขาวิชาเทคนิคการผลิต (สาขางานเครื่องมือกล)
 สาขาวิชาไฟฟ้า (สาขางานไฟฟ้ากำลัง)
 สาขาวิชาอิเล็กทรอนิกส์ (สาขางานอิเล็กทรอนิกส์อุตสาหกรรม)
 สาขาวิชาการก่อสร้างและโยธา (สาขางานโยธา)

ประเภทวิชาพาณิชยกรรม
 สาขาวิชาการบัญชี (สาขางานการบัญชี)
 สาขาวิชาเทคโนโลยีธุรกิจดิจิทัล (สาขางานเทคโนโลยีธุรกิจดิจิทัล)https://www.technicpak.ac.th/%E0%B8%82%E0%B9%89%E0%B8%AD%E0%B8%A1%E0%B8%B9%E0%B8%A5%E0%B8%AB%E0%B8%A5%E0%B8%B1%E0%B8%81%E0%B8%AA%E0%B8%B9%E0%B8%95%E0%B8%A3/6041648f754a9f0012d0d673 หลักสูตรที่เปิดสอน
# วิทยาลัยการอาชีพชุมพวง
วิทยาลัยการอาชีพชุมพวง เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา จัดตั้งเมื่อวันที่ 10 กรกฎาคม พ.ศ. 2540 โดยเปิดสอน  2 หลักสูตร คือ ปวช. และ ปวส.

 หลักสูตรเปิดสอน 
 หลักสูตรที่เปิดสอนและสาขาวิชาของวิทยาลัยการอาชีพชุมพวง ภาควิชา! style = "background:#A73B24 ; color:white; "| ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) ภาคปกติ 
ประเภทวิชาอุตสาหกรรม
 สาขาวิชายานยนต์ 
 สาขาวิชาช่างกลโรงงาน
 สาขาวิชาช่างไฟฟ้ากำลัง 
 สาขาวิชาช่างอิเล็กทรอนิกส์
ประเภทวิชาพาณิชยกรรม
 สาขาวิชาการบัญชี 
 สาขาวิชาคอมพิวเตอร์ธุรกิจ
ประเภทวิชาคหกรรม
 สาขาวิชาอาหารและโภชนาการประเภทวิชาอุตสาหกรรม
 สาขาวิชายานยนต์ 
 สาขาวิชาช่างกลโรงงาน
 สาขาวิชาช่างไฟฟ้ากำลัง 
 สาขาวิชาช่างอิเล็กทรอนิกส์
ประเภทวิชาพาณิชยกรรม
 สาขาวิชาการบัญชี 
 สาขาวิชาคอมพิวเตอร์ธุรกิจ
# ปุฑุเจรี
ปุฑุเจรี 1 กันยายน 2565.  หรือ ปูดูเชร์รี  หรือชื่อเดิมคือ พอนดิเชอร์รี หรือ พอนดี (หรือ Pondy) เป็นเขตการปกครองดินแดนสหภาพแห่งหนึ่งของสาธารณรัฐอินเดีย ซึ่งเดิมพื้นที่นี้เคยเป็นอดีตอาณานิคมของประเทศฝรั่งเศส และมีดินแดนส่วนแยกอีกจำนวนหนึ่ง แต่เรียกรวมว่า ปุฑุเจรี เนื่องจากปุฑุเจรีเป็นดินแดนส่วนใหญ่ เดิมปุฑุเจรี มีชื่อเดิมว่า พอนดิเชอร์รี แต่ต่อมาในปี พ.ศ. 2549 ได้มีการเปลี่ยนชื่อเมืองใหม่BBC: "New name for old French territory" ซึ่งมีความหมายว่า หมู่บ้านใหม่ ตามภาษาทมิฬBBC: "New name for old French territory" <http://news.bbc.co.uk/2/hi/south_asia/5365248.stm>.
# หย่าเพราะมีชู้
หย่าเพราะมีชู้ เป็นภาพยนตร์ไทยที่ออกฉายในปี พ.ศ. 2528 สร้างจากบทประพันธ์ของ อุดม ศุภสินธุ์ กำกับโดย มานพ อุดมเดช โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ  นำแสดงโดย สินจัย หงษ์ไทย, นาถยา แดงบุหงา, อภิชาติ หาลำเจียก และ ชนประคัลภ์ จันทร์เรือง ได้รับรางวัลพระราชทานพระสุรัสวดี (ตุ๊กตาทอง) ภาพยนตร์ยอดนิยม  ประจำปี พ.ศ. 2528 ทำรายได้ประมาณ 6 ล้านบาทสกู๊ปพิเศษ, "ภาพยนตร์ยอดเยี่ยมและทำเงินในรอบ 15 ปี", นิตยสารดาราภาพยนตร์  3 พฤษภาคม 2535 

จุดเด่นของภาพยนตร์ อยู่ที่การแสดงบทบาทของตัวละครหญิง คือ ทนายสาว(นาถยา) กับอาจารย์พรรณพร(สินจัย) โดยมีผู้พันยุทธ(อภิชาติ) สามีของพรรณพรเป็นโจทก์ฟ้องหย่า  เพราะฝ่ายภรรยาไปแอบมีชู้รักเป็นพลทหารในสังกัดของผู้พันเอง แต่สามีอยากจะหย่าขาดเพราะต้องการไปมีผู้หญิงใหม่ และสามียังเป็นกามโรคต่างหาก มีการดำเนินฉากในชั้นศาลจนจบเรื่อง ย้อนอดีตภูมิปัญญาหนังไทย โดย ทศพร กลิ่นหอม
# อันเดรอัส เมิลเลอร์
อันเดรอัส เมิลเลอร์  เป็นอดีตนักฟุตบอลชาวเยอรมนี เล่นในตำแหน่งกองกลางตัวรุก
# ศูนย์หอสมุดคอมพิวเตอร์ออนไลน์
บริษัท ศูนย์ห้องสมุดคอมพิวเตอร์ออนไลน์ จำกัด (Online Computer Library Center-OCLC) "เป็นองค์กรวิจัยและบริการห้องสมุดคอมพิวเตอร์ที่ต้องการสถานภาพสมาชิกไม่แสวงหาผลกำไร ซึ่งอุทิศให้กับการเข้าถึงข้อมูลของโลกและลดค่าใช้จ่ายด้านข้อมูลแก่สาธารณชน" ก่อตั้งขึ้นเมื่อวันที่ 6 กรกฎาคม ค.ศ. 1967 ในชื่อศูนย์ห้องสมุดวิทยาลัยโอไฮโอIDEALS, Initial system design for the Ohio College Library Center: A case history มีห้องสมุดมากกว่า 27,000 แห่ง ใน 86 ประเทศและดินแดน ใช้บริการของโอซีแอลซีในการหาที่ตั้ง จัดระเบียบ ให้ยืมและเก็บรักษาสื่อห้องสมุด องค์กรดังกล่าวได้รับการก่อตั้งขึ้นโดยเฟรด คิลกอร์ โดยมีสำนักงานใหญ่อยู่ในดับลิน รัฐโอไฮโอ สหรัฐอเมริกา

 บริการ 
โอซีแอลซีให้บริการรายการบรรณานุกรม บทคัดย่อและข้อมูลตัวเต็มแก่บุคคลทั่วไป

โอซีแอลซีและห้องสมุดสมาชิกได้ดำเนินการร่วมกันเพื่อผลิตและรักษาเวิลด์แคต คาตาล็อกสหภาพออนไลน์โอซีแอลซี ซึ่งเป็น OPAC ที่ใหญ่ที่สุดในโลก เวิลด์แคตได้เก็บรวบรวมบันทึกจากห้องสมุดสาธารณะและเอกชนจากทั่วโลก โปรแกรมโอเพ่นเวิลด์แคตได้ทำให้บันทึกสื่อที่ห้องสมุดเป็นเจ้าของในฐานข้อมูลเวิลด์แคตของโอซีแอลซีซึ่งสามารถเข้าถึงได้โดยผู้ใช้เว็บจากการค้นหาบนอินเทอร์เน็ต ตลอดจนไซต์บรรณานุกรมและไซต์ขายหนังสือ ในเดือนตุลาคม ค.ศ. 2005 เจ้าหน้าที่ด้านเทคนิคของโอซีแอลซีได้เริ่มต้นโครงการวิกิซึ่งให้ผู้อ่านเพิ่มข้อคิดเห็นและข้อมูลที่เกี่ยวข้องกับบันทึกบนเวิลด์แคต
# การคัดเลือกเจ้าภาพโอลิมปิกฤดูร้อน 2016
การคัดเลือกเจ้าภาพโอลิมปิกฤดูร้อน 2016 และพาราลิมปิก 2016 มีเมื่องที่เสนอตัวเป็นเจ้าภาพทั้งหมด 7 เมือง ได้แก่

  รีโอเดจาเนโร บราซิล
  ชิคาโก สหรัฐอเมริกา
  มาดริด สเปน
  โตเกียว ญี่ปุ่น
  บากู อาเซอร์ไบจาน
  โดฮา กาตาร์
  ปราก สาธารณรัฐเช็ก
  บาหลี อินโดนีเซีย

 เมืองที่ผ่านการคัดเลือก 4 เมืองสุดท้าย 

เมื่อวันที่ 4 มิถุนายน พ.ศ. 2551 คณะกรรมการโอลิมปิกสากล ได้ประกาศชื่อเมือง 4 เมืองสุดท้ายที่เข้ารอบสุดท้าย ได้แก่
  รีโอเดจาเนโร บราซิล
  ชิคาโก สหรัฐอเมริกา
  มาดริด สเปน
  โตเกียว ญี่ปุ่น

 การเลือกเจ้าภาพ 

การเลือกเจ้าภาพการแข่งขันกีฬาโอลิมปิก 2016 และพาราลิมปิก 2016 จัดขึ้นที่กรุงโคเปนเฮเกนประเทศเดนมาร์ก ในการประชุมคณะกรรมการโอลิมปิกสากล (IOC) สมัยที่ 121 เมื่อวันที่ 2 ตุลาคม พ.ศ. 2552 โดยในการประกาศเมืองเจ้าภาพในครั้งนี้มีประมุข ผู้นำประเทศ และบุคคลสำคัญจากประเทศที่เสนอตัวเป็นเจ้าภาพเข้าร่วมด้วย ได้แก่ สมเด็จพระราชาธิบดีควน การ์โลสที่ 1 และสมเด็จพระราชินีโซเฟีย องค์พระประมุขแห่งสเปน นายยุกิโอะ ฮะโตะยะมะ นายกรัฐมนตรีญี่ปุ่น ประธานาธิบดีบารัก โอบามาแห่งสหรัฐอเมริกา พร้อมนางมิเชล โอบามา สุภาพสตรีหมายเลขหนึ่งของสหรัฐอเมริกา และ นายลูอิซ อีนาซีโอ ลูลา ดา ซิลวา ประธานาธิบดีบราซิล นอกจากนี้ยังมีโอปราห์ วินฟรีย์พิธีกรชื่อดังของสหรัฐอเมริกา และเปเล่นักฟุตบอลชาวบราซิล การประกาศผลมีขึ้นในเวลาประมาณ 18.30 น. ตามเวลาท้องถิ่น หรือ 23.30 น. ตามเวลาประเทศไทย

 เมือง รอบที่ 1 รอบที่ 2 รอบที่ 3 รีโอเดจาเนโร 26 46 66 มาดริด 28 29 32 โตเกียว 22 20 - ชิคาโก 18 -
# แบล็คชัค
แบล็คชัค  เป็นปีศาจสุนัขสีดำตัวใหญ่ตามความเชื่อของชาวอังกฤษ ว่าการปรากฏตัวของมันนำมาซึ่งความตาย ซึ่งทุกทีที่แบล็คชัคปรากฏตัว มักจะเกิดการเผาไหม้และได้กลิ่นของกำมะถันด้วย

 เรื่องเล่าและร่องรอย 
เชื่อกันว่า แบล็คชัคมีนิสัยดุร้าย ดวงตามีสีแดงโชนเหมือนเปลวไฟ ลำตัวมีขนาดใหญ่เหมือนม้าหรือวัว ความเชื่อเรื่องแบล็คชัคนั้นกระจายไปทั่วเกาะอังกฤษ โดยมีชื่อเรียกแตกต่างกันไปตามท้องถิ่น เช่น ที่ราบสูงสกอตแลนด์เรียก คูซิท (Cù Sìth) ที่นอร์ฟอล์ก, ซัฟฟอล์ก และเอสเซ็กซ์เรียก แบล็คชัค (Black Suck) หรือ โอลด์ชัค (Old Shuck) แลงคาสเชอร์และยอร์กไชร์เรียก สไตรเกอร์ (Skriker)  ขณะเดียวกันก็มีชื่อเรียกโดยทั่วไปว่า สุนัขดำ (Black Dog)

โดยเรื่องเล่าของแบล็คชัคที่มีชื่อเสียงมากที่สุด เกิดขึ้นเมื่อวันอาทิตย์ที่ 4 สิงหาคม ค.ศ. 1577  ช่วงเวลาประมาณ 09.00–10.00 น.ที่โบสถ์แห่งหนึ่งของหมู่บ้านบังเก้ ในซัฟฟอล์ก อยู่ ๆ ก็เกิดลมพายุอย่างรุนแรงขึ้น ท้องฟ้าก็แปรเปลี่ยนเป็นสีดำและตัวโบสถ์ก็เกิดการสั่นสะเทือน ทันใดนั้นเองก็มีพายุหมอกและสายฟ้าฟาดเข้ามาในตัวโบสถ์พร้อมกับร่างของสุนัขสีดำตัวหนึ่ง มันวิ่งตรงเข้าใส่ผู้คนที่กำลังหวาดกลัวและคุกเข่าเพื่อขอความช่วยเหลือจากพระเจ้าไป 2 คน  จากนั้นมันก็เผาผู้คนที่อยู่ในโบสถ์แต่ก็ยังมีผู้เหลือรอดจากเหตุการณ์ในครั้งนั้น ขณะเดียวกันห่างออกไปเพียง 7 ไมล์ที่หมู่บ้านบลีทเบิร์ก   ก็พบสุนัขสีดำอีกตัว  ซึ่งมีลักษณะเหตุการณ์คล้าย ๆ กับที่เกิดที่หมู่บ้านบังเก้และทำร้ายคนตายไป 3 คน  และได้ทิ้งรอยไหม้ไว้ที่ประตูทิศเหนือของโบสถ์ไว้ตราบจนทุกวันนี้Bungay เรื่องราวของแบล็คชัคยังมีอีกมากทั้งในฝั่งยุโรปและอเมริกาเหนือ

นอกจากนี้ ยังพบร่องรอยของแบล็คชัคผ่านมิลเลนเข้าไปยังครอเมอร์ฮอล อันเป็นสถานีซึ่งเชื่อกันว่าเซอร์อาร์เทอร์ โคนัน ดอยล์ ใช้เป็นสถานที่ในนวนิยายเรื่อง หมาผลาญตระกูล (The Hound of the Baskervilles) ซึ่งเป็นหนึ่งในนวนิยายการผจญภัยและสืบสวนของเชอร์ล็อก โฮมส์Black Shuck - Northfolks Hell Hound

 วัฒนธรรมสมัยนิยม 
แบล็คชัคยังได้ถูกอ้างอิงถึงในวัฒนธรรมร่วมสมัยต่าง ๆ อาทิ ภาพยนตร์ฮอลลีวู้ดในปี ค.ศ. 1998 เรื่อง Black Dog นำแสดงโดย แพทริก สเวซี (ในชื่อภาษาไทยว่า ไอ้หมาบ้า ผ่าไฮเวย์นรก) หรือในสารคดีทางโทรทัศน์ของดิสคัฟเวอรี่ แชนนอล ในชุด Lost Tapes (นำมาออกอากาศในประเทศไทยช่วงกลางปี พ.ศ. 2552) ซึ่งเป็นสารคดีเกี่ยวเรื่องราวของสัตว์ประหลาดหรือสิ่งเร้นลับเหนือธรรมชาติที่โจมตีใส่มนุษย์ชนิดต่าง ๆ ก็มีเรื่องของแบล็คชัคด้วย ในตอนที่มีชื่อว่า Hellhound

ดูเพิ่ม
เซอร์เบอรัส
# ปรียวิศว์ นิลจุลกะ
ปรียวิศว์ นิลจุลกะ หรือ "ปาล์ม Instinct"  (12 ตุลาคม พ.ศ. 2520) สำเร็จการศึกษาระดับประถมจากโรงเรียนไผทอุดมศึกษา และอุดมศึกษาในคณะศิลปกรรมศาสตร์ เอกจิตรกรรม จาก มศว.ประสานมิตร เริ่มต้นทางดนตรี โดยเป็น 1 ในสมาชิกวง "Girl" ในตำแหน่งนักร้องนำ และมีผลงานแสดงภาพยนต์อย่างเรื่อง ผู้หญิง5บาป(2002) มีผลงานร่วมกับวงด้วยกัน 3 อัลบั้ม โดยเพลงที่ได้รับความนิยมคือ เปลือง,สบายดีใช่ไหม,ข้องใจ หลังจากวง Girl ได้แยกย้ายกันไป "ปาล์ม" กับ "ปอ" ได้ตั้งวงดนตรีขึ้นใหม่ ในชื่อ อินสติงต์ ออกผลงานเพลงในอัลบั้มพิเศษรวมศิลปินสังกัดมอร์ มิวสิค อัลบั้ม More Cattle โดยวง Instinct มีเพลง "ขออยู่คนเดียว" กับ "โปรดส่งใครมารักฉันที" ซึ่งกลับมาได้รับความนิยมอย่างสูงอีกครั้ง หลังจากภาพยนตร์เรื่อง รถไฟฟ้า มาหานะเธอ นำไปใช้เป็นเพลงประกอบในภาพยนตร์ ซึ่งเป็นผลงานการแต่งคำร้องของเขาเองด้วย

ผลงานเพลง
 ผลงานในวงเกิร์ล 
ชื่ออัลบั้มวางแผง/สังกัดเพลงที่ได้รับความนิยมGirL
(ปี 2542)  -มิวสิค บั๊กส์ เปลือง
 สบายดีใช่ไหมShow Girl
(ปี 2544)  -มิวสิก บั๊กส์ข้องใจFeel
(ปี 2547)  -มิวสิก บั๊กส์ฝันร้าย

 ผลงานในวงอินสติงต์ 
ชื่ออัลบั้มวางแผง/สังกัดเพลงที่ได้รับความนิยมInner
(ปี 2549)  -มอร์ มิวสิคนับถอยหลัง
ผิดสัญญา
โปรดส่งใครมารักฉันที
ขออยู่คนเดียวThe End (ปี 2551) -มอร์ มิวสิคใจไม่ถึง
ฉันทำอะไรลงไป
เพี้ยนEndless (ปี 2555) -จีนี่ เรคคอร์ดเกิดมาเพื่อยอมเธอ
Love Sick
เธอจะรักฉันได้ไหม
ที่สุดในโลก
ความจริงที่เจ็บปวด

 ภาพยนตร์ 

 ผู้หญิง 5 บาป (2002)

 คอนเสิร์ต 

 คอนเสิร์ต King Power Presents For the Love of Life Concert by Studio54 (4 กันยายน 2559)
 คอนเสิร์ต เพื่อไม่ทิ้งกัน แสดงช่วยเหลือเพื่อนพี่น้องชาวใต้ (22 ธันวาคม 2563)
 คอนเสิร์ต Genie YOUNG PLAY (25 กันยายน 2565)
# คอนเสิร์ต คอนเทสต์
คอนเสิร์ต คอนเทสต์ เป็นรายการวาไรตี้แสดงสดและการประกวดร้องเพลง ผลิตโดย บริษัท เจเอสแอล จำกัด เริ่มออกอากาศครั้งแรก วันเสาร์ที่ 19 กรกฎาคม พ.ศ. 2529 สิ้นสุดวันเสาร์ที่ 12 มีนาคม พ.ศ. 2531 โดยเสนอเป็นประจำทุกวันเสาร์ เวลา 12.30 - 14.00 น. ทางสถานีวิทยุโทรทัศน์กองทัพบกช่อง 5 โดยมี ปัญญา นิรันดร์กุล และ ผุสชา โทณะวณิก เป็นพิธีกร

รายการ คอนเสิร์ต คอนเทสต์ เป็นรายการแรก ๆ ของไทยที่เปิดโอกาสให้ผู้ชมทางบ้านได้เข้าประกวดการแข่งขันร้องเพลงของศิลปินเพลงต้นแบบในแต่ละสัปดาห์ ซึ่งศิลปินต้นแบบจะมาแสดงสดในรายการด้วย โดยมีการแข่งขันในรอบแชมป์ประจำสัปดาห์ รอบแชมป์ออฟเดอะแชมป์ และ รอบบิ๊กแชมป์ ตามลำดับสัมภาษณ์ วัชระ แวววุฒินันท์, "หลังเฟรมรายการ คอนเสิร์ต คอนเทสต์", นิตยสาร ยู แอนด์ มี พฤศจิกายน 2529, หน้า 10-12 รายการนี้เป็นเวทีที่ทำให้มีผู้ชนะเลิศ (แชมป์) จากรายการเข้ามาต่อยอดในการทำเทปเพลงกับค่ายคีตา เรคคอร์ดส ในภายหลังแอนนา โรจน์รุ่งฤกษ์ อาทิ แอนนา โรจน์รุ่งฤกษ์ (บิ๊กแชมป์), อังศณา ช้างเศวต (แชมป์ออฟเดอะแชมป์), มาโนช ฤทธิ์เต็ม (บิ๊กแชมป์)ข้ามันลูกทุ่ง โดย เจนภพ จบกระบวนวรรณ, วิระ บำรุงศรี, นรีกระจ่าง คันธมาศ, ยุ้ย ญาติเยอะ (สมอลล์แชมป์) เป็นต้น2528 บ้านหลังใหญ่ เจเอสแอล

รายการได้รับรางวัลโทรทัศน์ทองคำ ประเภทผู้กำกับรายการดนตรีดีเด่น, รายการดนตรีปกิณกะชุดดีเด่น ประจำปี พ.ศ. 2529 และผู้ดำเนินรายการหญิงดีเด่น(ผุสชา โทณะวณิก) ประจำปี พ.ศ. 2530 รวมทั้งรางวัลเมขลา ประเภทผู้ดำเนินรายการหญิงดีเด่น ประจำปี พ.ศ. 2529
# ดาดราและนครหเวลี
ดาดราและนครหเวลี (, ,) เป็นอดีตดินแดนสหภาพแห่งหนึ่งของสาธารณรัฐอินเดีย ในปัจจุบันเป็นอำเภอหนึ่งของดินแดนสหภาพซึ่งรวมเข้ากับอีกดินแดนสหภาพหนึ่งในชื่อดาดราและนครหเวลี และดามันและดีอู ซึ่งนครหเวลีถือเป็นดินแดนส่วนใหญ่ที่ถูกโอบล้อมโดยรัฐมหาราษฏระกับรัฐคุชราต ส่วนดาดราเป็นเขตขนาดเล็กที่อยู่ทางตอนเหนือของนครหเวลี เป็นดินแดนส่วนแยกถูกโอบล้อมโดยพื้นที่ของรัฐคุชราตทั้งหมด บางส่วนของพื้นที่ห่างจากเมืองดามันประมาณ 10-30 กิโลเมตร มีเมืองเอกคือ เมืองสิลวัสสะราชบัณฑิตยสถาน. ประกาศสำนักนายกรัฐมนตรีและประกาศราชบัณฑิตยสถาน เรื่อง กำหนดชื่อประเทศ ดินแดน เขตการปกครอง และเมืองหลวง (แก้ไขปรับปรุง). พิมพ์ครั้งที่ 2. กรุงเทพฯ:ราชบัณฑิตยสถาน, 2545. หน้า 37 

ปัจจุบัน ดาดราและนครหเวลีได้ถูกควบรวมเข้ากับดินแดนสหภาพดามันและดีอู พร้อมกับจัดตั้งขึ้นเป็นดินแดนสหภาพใหม่ ชื่อว่า "ดาดราและนครหเวลี และดามันและดีอู"

 ประวัติ 
thumb|left|150px|กษัตริย์โตฟีซอนแห่งดาดรา (ค.ศ. 1780)
ในปี ค.ศ. 1783 ดาดราและนครหเวลีตกอยู่ภายใต้การปกครองของโปรตุเกส เนื่องจากเป็นการชดเชยเรื่องที่ทหารของจักรวรรดิมราฐาทำให้เรือสำเภาของโปรตุเกสล่ม ต่อมาในปี ค.ศ. 1785 ดาดราและนครหเวลีได้รับการปกครองโดยตรงจากรัฐบาลโปรตุเกสแห่งเมืองดามันจนถึงปี ค.ศ. 1954

หลังจากอินเดียได้ประกาสอิสรภาพในปี ค.ศ. 1947 ประชาชนในดาดราและนครหเวลีได้รวมตัวกัน ก่อให้เกิดองค์กรแนวร่วมแห่งกัว (UFG), องค์การปลดปล่อยแห่งชาติ (NMLO) และอาซาด โคมาตักซึ่งทำให้ดินแดนแห่งนี้เป็นอิสรภาพจากโปรตุเกสในปี ค.ศ. 1954 P S Lele, Dadra and Nagar Haveli: past and present, Published by Usha P. Lele, 1987, 

ดาดราและนครหเวลีเริ่มเป็นที่จับตามองขององค์กรทางกฎหมาย ประชาชนในอดีตอาณานิคมได้เรียกร้องให้อินเดียเข้าทำการช่วยเหลือเกี่ยวกับการบริหารจัดการ ด้วยการช่วยเหลือของนาย เค.จี. พัทลานี เจ้าหน้าที่ที่ดูแลด้านการบริหารชาวอินเดียได้เซ็นสัญญาในเรื่องการบริหาร

ในช่วงปี ค.ศ. 1954-1961 ดินแดนดาดราและนครหเวลีได้รับการบริหารจากบุคคลที่เรียกว่า วริศตปัญจยัตแห่งดาดราและนครหเวลีอิสระ (Varishta Panchayat of Free Dadra and Nagar Haveli)Constitution of India, 10th AmendmentUmaji Keshao Meshram & Ors v. Radhikabhai w/o Anandrao Banapurkar AIR 1986 SC 1272: this judgment mentions the Administration of Dadra and Nagar Haveli in this period 

ในปี ค.ศ. 1961 เมื่ออินเดียได้เข้ายึดครองกัว, ดามัน และดิอูได้เพียงหนึ่งวัน นายพัทลานีผู้ที่วางแผนในการเป็นรัฐมนตรีแห่งดาดราและนครหเวลีเพื่อเป็นผู้นำแห่งรัฐ ได้เห็นด้วยกับนายชวาหระลาล เนห์รูในการที่จะรวมดาดราและนครหเวลีเข้ากับสาธารณรัฐอินเดีย ท้ายที่สุดดาดราและนครหเวลีจึงเข้าร่วมเป็นดินแดนสหภาพของอินเดียมาจนถึงปัจจุบันนี้

 ประชากร 
ดาดราและนครหเวลี มีประชากรรวมกันทั้งหมด 220,451 คน  โดยภาษาหลักที่ประชาชนใช้เป็นภาษาหลักในปัจจุบันคือ ภาษามราฐี, ภาษาฮินดี และภาษาคุชราต ประชากรมีทั้งที่นับถือศาสนาพราหมณ์-ฮินดู โดยมีศาสนสถานในศาสนาฮินดูอยู่ 64 แห่งFestivals in Dadra and Nagar Haveli ดาดราและนครหเวลีถือเป็นพื้นที่สำคัญของวัฒนธรรมวาร์ลีที่เป็นวัฒนธรรมผสมระหว่างคุชราตกับมราฐี นอกจากนี้ประชากรส่วนใหญ่ของเมืองสิลวัสสะยังได้รับมรดกทางวัฒนธรรมจากโปรตุเกสในเรื่องการนับถือศาสนาคริสต์นิกายโรมันคาทอลิก รวมไปถึงชื่อเมืองสิลวัสสะ ที่มาจากคำว่า ซิลวา ที่มาจากคำในภาษาโปรตุเกส นอกจากนี้ก็ยังมีชุมชนมุสลิมตั้งอยู่ด้วย

 เศรษฐกิจ 
เศรษฐกิจของดาดราและนครหเวลีในปี ค.ศ. 2004 มีผลิตภัณฑ์มวลรวม 218 ล้านดอลลาร์ แต่อุตสาหกรรมที่ใช้เครื่องจักรเป็นหลักกลับมีไม่มาก
# หลุดสี่หลุด
หลุดสี่หลุด เป็น ภาพยนตร์ไทยแนวสยองขวัญ โดย สหมงคลฟิล์ม อินเตอร์เนชั่นแนล มีจุดกำเนิดมาจากแนวคิดของ เอกสิทธิ์ ไทยรัตน์ ผู้เขียนการ์ตูนเรื่อง จิตหลุด โดยภาพยนตร์แบ่งออกเป็น 4 เรื่อง เป็นเรื่องที่เขียนขึ้นมาใหม่ทั้งหมดโดยเอกสิทธิ์ ไทยรัตน์เพื่อโครงการนี้ วันเข้าฉายเมื่อ 20 มกราคม พ.ศ. 2554 ภาพยนตร์ทำรายได้ 13.17 ล้านบาทรายได้หนังไทยครึ่งแรกปี 54

 นักแสดงและผู้กำกับ 
 "เกรียนล้างโลก" การหาทางรอดให้กับโลกโดยวัยรุ่นกลุ่มหนึ่ง 
 กำกับโดย เอกสิทธิ์ ไทยรัตน์ 
 นำแสดงโดย อเล็กซ์ เรนเดลล์ ชานน ริกุลสุรกาน ณัฐพล อรุณเนตร์ และภัทรพสิษฐ์ ณ สงขลา
 "ร้านของขวัญเพื่อคนที่คุณเกลียด" ของขวัญที่จะกลายเป็นอาวุธโจมตีผู้รับจนถึงชีวิต 
 กำกับโดย ก้องเกียรติ โขมศิริ 
 นำแสดงโดย ปกรณ์ ฉัตรบริรักษ์ และอัครินทร์ อัครนิธิเมธรัฐ
 "คืนจิตหลุด" เกมอำมหิต ผู้อยู่เหนือกว่าใช่ว่าจะเป็นผู้ชนะ 
 กำกับโดย ภวัต พนังคศิริ 
 นำแสดงโดย อนันดา เอเวอริงแฮม พีระพล เสนาคุณ และฐิติ เวชบุล
 "ฮู อา กง" เรื่องราวของครอบครัวสุดเพี้ยน 
 กำกับโดย ชูเกียรติ ศักดิ์วีระกุล 
 นำแสดงโดย อลีสญาฌ์ ทอย ธีมะ กาญจนไพริน อรรถนันต์ ปิยเศรษฐ์ ศิครินทร์ ผลยงค์ และเจนจิรา จำเนียรศรี
# ละอ่อน
ละอ่อน  เป็นวงดนตรีระดับมัธยมศึกษาจากโรงเรียนสวนกุหลาบวิทยาลัย ที่ชนะการประกวดวงดนตรี ฮอตเวฟมิวสิกอวอร์ดส์ ออกจำหน่ายอัลบั้ม 2 ชุด ได้แก่ ละอ่อน และ เทพนิยายนายเสนาะ สมาชิกบางส่วนได้ออกจากวงไปก่อตั้งวงใหม่ชื่อบอดี้สแลม

 ประวัติ 
วงละอ่อนเกิดจากการรวมตัวของเด็กนักเรียน 6 คน จากโรงเรียนสวนกุหลาบวิทยาลัย ซึ่งคำว่า "ละอ่อน" นั้น เป็นภาษาถิ่นของภาคเหนือ มีความหมายว่า เด็ก ๆ คนที่อายุน้อยกว่า และเป็นชื่อวันรับน้องของโรงเรียนสวนกุหลาบวิทยาลัย ซึ่งเป็นการรับน้องระดับชั้นมัธยมศึกษาปีที่ 1 โดยรุ่นพี่มัธยมศึกษาปีที่ 6 ในขณะนั้น

รายการวิทยุฮอตเวฟได้จัดงานประกวดวงดนตรีระดับมัธยมศึกษาชื่อฮอตเวฟมิวสิกอวอร์ดส์ขึ้นเป็นครั้งแรกในปี พ.ศ. 2539 วงละอ่อนจึงได้เข้าร่วมการแข่งขันและได้รับรางวัลชนะเลิศ ทำให้วงละอ่อนได้รับการเซ็นสัญญาเป็นศิลปินในสังกัดมิวสิค บั๊กส์ และออกอัลบั้มแรกในชื่อ ละอ่อน โดยเพลงที่ได้รับความนิยมคือเพลง "ได้หรือเปล่า" และ "นิดนึงพอ" เป็นการรวมตัวกันของนักดนตรีส่วนหนึ่งของวงละอ่อน ซึ่งเคยชนะเลิศการประกวดฮอตเวฟมิวสิกอวอร์ดส์ ครั้งที่ 1 และมีผลงานมาแล้วถึง 2 อัลบั้มประวัติวงร็อคแถวหน้าของวงการเพลงเมืองไทย bodyslam

หลังจากนั้นสมาชิกในวงก็ได้แยกย้ายกันไปเรียนต่อ ทำให้มีการยุบวงไปชั่วคราว จนกระทั่ง ตูน - อาทิวราห์ คงมาลัย นักร้องนำของวง ได้กลับมาสนใจเล่นดนตรีและเริ่มแต่งเพลงอีกครั้ง จากนั้นก็ได้ ปิ๊ด - ธนดล ช้างเสวก มือเบส และ เภา - รัฐพล พรรณเชษฐ์ มือกีต้าร์ กลับมาช่วยทำงานเพลงในรูปแบบใหม่และก่อตั้งเป็นวงใหม่ชื่อ "บอดี้สแลม" ซึ่งแนวดนตรีได้เปลี่ยนไปอย่างสิ้นเชิง และได้มี ปั้น - เจษฎา ลัดดาชยาพร จากวงแบชเชอร์ (Basher) ขึ้นมาเป็นนักร้องนำของวงละอ่อนแทน และได้ออกจำหน่ายอัลบั้มชุดที่ 2 ซึ่งเป็นอัลบั้มเพลงประกอบละคร มีชื่อว่า เทพนิยายนายเสนาะ

 สมาชิก 
 อาทิวราห์ คงมาลัย (ตูน) ร้องนำ (เฉพาะอัลบั้มแรก)
 รัฐพล พรรณเชษฐ์ (เภา) กีตาร์ (เฉพาะอัลบั้มแรก)
 ธนดล ช้างเสวก (มะยม/ปิ๊ด) เบส 
 พงษ์สฤษฏิ์ อินทศิริ (น็อต) คีย์บอร์ด 
 บัณฑิต มาโกมล (ป็อป) กีตาร์ 
 กฤษกร ภูมิรัตน์ (กฤษ) กลอง
 เจษฎา ลัดดาชยาพร (ปั้น) ร้องนำ (เฉพาะอัลบั้มสอง)

 รายชื่อเพลง 
ชื่ออัลบั้ม  ปีที่วางแผง รายชื่อเพลงละอ่อนพ.ศ. 2540สมควร
ได้หรือเปล่า
เฮ้อ...คืนนี้
Nana น้องๆ
ให้เธอรู้
ปิดตา...ให้ทาย
Hey You!
เพื่อนที่เข้าใจ
Nothing
ได้หรือเปล่า (เวอร์ชัน...ถามอีกที)เทพนิยายนายเสนาะ(เพลงประกอบละครเทพนิยายนายเสนาะ) มีนาคม พ.ศ. 2541 วันจันทร์ (ทันมั๊ยหนอ)
 หลอก
 รักตัวบรรจง
 ขอฉันเป็นของเธอ
 นางฟ้า
 ได้หรือเปล่า (REMIX)
 ไม่รู้รึไง...โอ๊ย
 นิดนึงพอ
 ขอฉันเป็นของเธอ (LOVER'S MIX)
 รักตัวบรรจง (ONE BY ONE)

 ละครโทรทัศน์ 

 เทพนิยายนายเสนาะ (2541)
 พ่อ ตอน เพลงของพ่อ (2542)
# ผงกล้วย
ผงกล้วย เป็นผงที่ได้มาจากกล้วยที่ผ่านกรรมวิธีต่าง ๆ ถูกใช้เป็นส่วนประกอบในการผลิตนมปั่นและอาหารทารก นอกจากนี้ยังได้มีกาารนำไปใช้ในการผลิตเค้กและบิสกิตหลายประเภท

 การผลิต 
ผงกล้วยผลิตขึ้นโดยใช้หยวกกล้วย โดนนำไปสับด้วยเครื่องจักร จากนั้นนำไปผ่านกระบวนการด้วยเครื่องตัดโลหะโดยใช้เครื่องโม่บดแบบคอลลอยด์จนได้เป็นแป้งเปียก หลังจากนั้น ใช้โซเดียมเมตาไบซัลไฟต์เพื่อทำให้สีเหลืองของแป้งเปียกสว่างยิ่งขึ้น แล้วจึงนำแป้งเปียกไปทำให้แห้งด้วยวิธีการทำให้แห้งแบบลูกกลิ้งหรือแบบพ่นฝอย แต่แบบลูกกลิ้งได้รับความนิยมมากกว่าเนื่องจากไม่มีแป้งเปียกสูญเสียไประหว่างการทำให้แห้ง  การทำให้แห้งแบบลูกกลิ้งยังได้เพิ่มปริมาณผงกล้วยให้มากขึ้นอีก 2% และทำให้มันแห้งไปได้พร้อม ๆ กัน แต่ไม่ว่ากระบวนการทำให้แห้งแบบใดก็ทำให้ผงกล้วยสามารถเก็บรักษาไว้ได้นานประมาณหนึ่งปีก่อนที่จะหมดอายุเช่นเดียวกัน

 ประวัติ 
การใช้ผงกล้วยในสูตรอาหารทารกได้รับความนิยมแพร่หลายตั้งแต่ช่วงต้นคริสต์ทศวรรษ 1900 เนื่องจากเป็นวิธีการในการรักษาสุขภาพของทารกให้แข็งแรง ในปี ค.ศ. 1916 ผงกล้วยได้รับการพิจารณาว่าเป็นหนึ่งใน "อุตสาหกรรมที่สำคัญของเวสต์อินดีส" ในช่วงเวลาดังกล่าว เช่นเดียวกับกล้วยตาก

ยูไนเต็ดฟรุตคอมพานีเริ่มต้นออกผลิตภัณฑ์ชื่อว่า เมลโซ ระหว่างคริสต์ทศวรรษ 1930 โดยมีผงกล้วยเป็นส่วนประกอบหลัก และเนื่องจากคุณสมบัติที่มีประโยชน์ของผงกล้วย เมลโซจึงได้โฆษณาว่าเป็น "อาหารเพื่อสุขภาพสำหรับเด็กและคนชรา ช่วยรักษาอาการอาหารไม่ย่อย และเป็นผู้ให้ชีวิตใหม่สำหรับผู้ขี้เกียจทางร่างกายหรือจิตใจ"

 การนำไปใช้ 

 โดยทั่วไป 
ผงกล้วยได้รับการค้นพบว่าเป็น "แหล่งสำคัญของคาร์โบไฮเดรตและแคลอรี ในขณะที่เป็นแหล่งโปรตีนปริมาณไม่มากนัก แต่ถึงกระนั้น คุณค่าทางอาหารของผงกล้วยยัง "เหนือกว่าคุณค่าทางอาหารของผลไม้อื่นอย่างชัดเจน" ผงกล้วยดังกล่าวยังพบว่ามีประโยชน์ในการรักษาอาการปวดแน่นท้องโดยทั่วไป

 ในทางวิทยาศาสตร์ 
ในปี ค.ศ. 1984 นักวิทยาศาสตร์จากอินเดียสามารถแยกส่วนของ "สารประกอบรักษาแผลเปื่อย" ที่พบในผงกล้วย ซึ่งได้นำไปสู่การผลิตผงประเภทที่ "มีฤทธิ์มากขึ้น 300 เท่า" ในการป้องกันโรคกระเพาะอาหาร ในภายหลังยังได้มีการค้นพบอีกว่าผงกล้วยยังได้เพิ่มการเจริญเติบโตของเซลล์ ซึ่งทำให้บริเวณที่เกิดแผลเปื่อยรักษาตัวเองได้เร็วขึ้น